ໂມອານາ

ໂມອານາ (Moana) ແມ່ນຮູບເງົາເພງແອນິເມຊັນສາມມິຕິແນວແຟນຕາຊີຄອມເມດີ້ແລະຜະຈົນໄພ ໃນປີ ຄ.ສ. 2016 ສ້າງໂດຍ ວອນດິສະນີແອນິເມຊັນສະຕູດິໂອ ຈັດຈຳໜ່າຍໂດຍວອນ ດິສະນີ ພິກເຈີ ກຳກັບໂດຍ ຣອນ ຄະເລເມນ ແລະຈອນ ມັດສະເກີ ຊ່ອຍກຳກັບໂດຍ ດອນ ຮອນ ແລະຄະຣິດ ວິລຽມ.

ເນື້ອເລື່ອງ 
ຫິນຂຽວກ້ອນນ້ອຍທີ່ເປັນຫົວໃຈເລິກັບຂອງການສ້າງສັນຂອງເທບເທຟິຕິ ຖືກລັກໂດຍມາວອິ ມະນຸດເຄິ່ງເທບເຊິ່ງພວມວາງແຜນມອບເປັນຂອງຂວັນໃຫ້ມະນຸດ. ເມື່ອມາວອິລີ້ ລາວຖືກໂຈມຕີໂດຍປີສາດລາວາ ເທຄາ ເຮັດໃຫ້ຫົວໃຈເທຟິຕິ ແລະຂໍຕົກປາວິເສດຂອງມາວອິ ຈົມຫາຍໄປໃນມະຫາສະໝຸດ. ໜຶ່ງພັນປີຕໍ່ມາ ໂມອານາ ລູກສາວແລະທາຍາດຫົວໜ້າເກາະນ້ອຍໆ ຊື່ວ່າ ໂມທຸນຸຍ ໃນແຖບໂປລີເນຊີ. ນາງຖືກເລືອກໂດຍທ້ອງທະເລໃຫ້ເປັນຜູ້ທີ່ຈະນຳຫົວໃຈໄປຄືນ ແຕ່ພໍ່ຂອງນາງ ທຸອິ ມາຫານາງ ເຂົາຢັ້ນຢືນວ່າເກາະນີ້ມີທຸກຢ່າງທີ່ໄທບ້ານຕ້ອງການ ແຕ່ຫຼາຍປີຕໍ່ມາປາເລີ່ມຂາດແຄນແລະພືດຜັກຂອງເກາະກໍເລີ່ມແຫ້ງແລ້ງ. ໂມອານາ ສະເໜີໃຫ້ໄປໄກກວ່າແນວປະກາລັງເພື່ອຫາປາຫຼາຍຂຶ້ນ ທຸອິປະຕິເສດຄຳຂໍຂອງນາງຍ້ອນວ່າການແລ່ນເຮືອກາຍແນວປະກາລັງເປັນສິ່ງຕ້ອງຫ້າມ. ທາລາ ຍ່າຂອງໂມອານາພາໂມອານາຖ້ຳລັບຢູ່ຫຼັງນ້ຳຕົກຕາກ ເຊິ່ງນາງໄດ້ພົບເຮືອພາຍໃນແລະພົບວ່າບັນພະບຸລຸດນາງເປັນນັກແລ່ນເຮືອ ເປັນນັກເດີນທາງແລະຄົ້ນພົບເກາະໃໝ່ທົ່ວໂລກ. ທາລາອະທິບາຍວ່າພວກເຂົາເຊົາການເດີນທາງຍ້ອນມາວອິລັກຫົວໃຈເທຟິຕິ ເຮັດໃຫ້ມີສັດປະຫຼາດໃນມະຫາສະໝຸດ ຈາກນັ້ນທາລາກ່າວວ່າຄວາມມືດຂອງເທຄາໄດ້ລຸກລາມຈາກເກາະໜຶ່ງໄປສູ່ອີກເກາະໜຶ່ງບໍ່ເຊົາ ແລະຄ່ອຍໆ ພາກຊີວິດໄປຊ້າໆ. ຈາກນັ້ນ ທາລາເອົາຫົວໃຈແຫ່ງເທຟິຕິໃຫ້ໂມອານາ. ບໍ່ດົນ ທາລາກໍປ່ວຍໜັກແລະລົມຫາຍໃຈສຸດທ້າຍນາງບອກໂມອານາ ໃຫ້ອອກເຮືອສັກສິດທີ່ຢູ່ໃນຖ້ຳນັ້ນ ເພື່ອຕາມຫາມາວອິ. 

ທາລາໄດ້ເກີດໃໝ່ເປັນກະເບນລາຫູແລະຕິດຕາມຫຼານສາວໄປນຳ ຫຼັງຈາກຄື່ນໄຕ້ຝຸ່ນພິກເຮືອໃບຂອງໂມອານາ ແລະຊັດນາງຈົນໝົດສະຕິ ນາງຕື່ນຂຶ້ນມາໃນເຊົ້າວັນຮຸ່ງຂຶ້ນເທິງເກາະທີ່ມາວອິອາໄສຢູ່ ແຕ່ລາວຂັງໂມອານາໄວ້ໃນຖ້ຳແລະໃຊ້ເຮືອຂອງນາງເພື່ອອອກຕາມຫາຂໍຕົກປາວິເສດຂອງລາວ ແຕ່ໂມອານາລີ້ອອກມາໄດ້ຕາມມາວອິໄປ ໂມອານາພະຍາຍາມໂນ້ມນ້າວໃຫ້ລາວປ່ຽນໃຈໄປກັບນາງ ແຕ່ມາວອິປະຕິເສດຍ້ອນກົວວ່າພະລັງຂອງຫົວໃຈແຫ່ງເທຟິຕິຈະດຶງດູດສິ່ງມີຊີວິດທີ່ຮ້າຍກາດ. ໂຈນສະຫຼັດໝາກພ້າວ ຊື່ ກາກາໂມຣາ ລ້ອມຮອບເຮືອແລະລັກຫົວໃຈໄປ ແຕ່ມາວອິແລະໂມອານາ ກໍສາມາດນຳມັນຄືນມາໄດ້ ມາວອິ ຕົກລງຈະຊ່ອຍຄືນຫົວໃຈແຫ່ງເທຟິຕິໃຫ້. ຫຼັງຈາກທີ່ລາວໄດ້ຂໍຕົກປາວິເສດຄືນ ເຊິ່ງເຊື່ອງຢູ່ໃນ ລາໂລໄທ ດິນແດນເລິກລັບທີ່ມີແຕ່ສັດປະຫຼາດ. ພວກລາວໄດ້ມັນມາໂດຍການຫຼອກລວງທາມາທໍ ປູໝາກພ້າວຍັກ ມາວອິສອນໂມອານາ ກ່ຽວກັບວິທີແລ່ນເຮືອແລະນຳທາງທີ່ຖືກຕ້ອງ. ເມື່ອຮອດເທຟິຕິແລະພະຍາຍາມເຂົ້າໄປຍັງເກາະທີ່ເທຟິຕິອາໄສຢູ່ ແຕ່ຖືກເທຄາໂຈມຕີ ພວກລາວຖືກໂຈມຕີຢ່າງຮຸນແຮງແລະຖືກຊັດອອກມາຈາກເທຟິຕິ. ຂໍຕົກປາວິເສດຂອງມາວອິເສຍຫາຍ. ລາວບໍ່ຢາກເຂົ້າໄປອີກ ແລະຖິ້ມໂມອານາໄປ ດ້ວຍຄວາມວິຕົກກັງວົນ. ໂມອານາຂໍຮ້ອງໃຫ້ທ້ອງທະເລນຳຫົວໃຈຂອງເທຟິຕິໄປແລະເລືອກຄົນອື່ນເພື່ອສົ່ງກັບໄປຍັງເທຟິຕິ.

ວິນຍານຂອງທາລາມາຫານາງ ແລະມາເປັນກຳລັງໃຈແກ່ນາງເພື່ອໃຫ້ນາງ ນຳຫົວໃຈແຫ່ງເທຟິຕິຄືນມາແລະກັບໄປເທຟິຕິພຽງຜູ້ດຽວ. ມາວອິໄດ້ປ່ຽນໃຈກັບມາລົບກວນເທຄາ ປີສາດລາວາແລະຂໍຂອງລາວຖືກທຳລາຍໃນການຕໍ່ສູ້ນັ້ນ ໂມອານາຕະໜັກວ່າເທຄາກໍແມ່ນເທຟິຕິທີ່ບໍ່ມີຫົວໃຈຂອງເທຟິຕິ ໂມອານາ ຂໍຮ້ອງໃຫ້ທ້ອງທະເລຊ່ອຍເປີດທາງໃຫ້ເທຄາເຂົ້າຫານາງ. ນາງຮ້ອງເພງເພື່ອຊ່ອຍໃຫ້ເທຄາຈື່ໄດ້ວ່າໂຕຕົນທີ່ແທ້ຂອງນາງແມ່ນໃຜ ເຊິ່ງຊ່ອຍໃຫ້ໂມອານາສາມາດຟື້ນຟູຈິດໃຈຂອງນາງໄດ້. ເທຟິຕິເສກເຮືອແຄນູໃໝ່ໃຫ້ແກ່ໂມອານາ ແລະຂໍຕົກປາວິເສດໃໝ່ແກ່ ມາວອິ ກ່ອນທີ່ຈະກັບໄປເປັນຮູບຮ່າງເກາະເທຟິຕິຄືນກ່ອນ. ໂມອານາ ບອກລາມາວອິ ແລະກັບໄປເກາະຂອງນາງທີ່ພວມຟື້ນຟູພ້ອມກັບ ເຮເຮ. ຕໍ່ມາໄທບ້ານແລະໂມອານາ (ເຊິ່ງກາຍເປັນຫົວໜ້າໃໝ່ຂອງພວກລາວ) ເລີ່ມເດີນທາງທ່ອງທ່ຽວແລະແລ່ນເຮືອໄປຕາມເກາະຕ່າງໆ ຕາມທີ່ມາວອິ ແລະທາລາໄດ້ມາຮ່ວມກັນໃນຮ່າງຂອງແຫຼວຍັກແລະຮ່າງຂອງປາກະເບນລາຫູຕາມລຳດັບ.

ໂຕລະຄອນ  
 ໂມອານາ (Moana)
 ມາວອິ (Maui)
 ທາລາ (Tala) ຍ່າຂອງໂມອານາ
 ທຸອິ (Tui) ພໍ່ຂອງໂມອານາ
 ທາມາທົວ (Tamatoa)
 ຊິນາ (Sina) ແມ່ຂອງໂມອານາແລະເມຍຂອງທຸອິ
 ເຮເຮ ໄກ່ ສັດລ້ຽງຂອງໂມອານາ
 ພົວ ໝູ ສັດລ້ຽງຂອງໂມອານາ

ອ້າງອີງ 

ຮູບເງົາ